钦定古今图书集成/明伦汇编/人事典/第107卷 > 《唐书》 > 《答斋议》汉·蔡邕
## 钦定古今图书集成/明伦汇编/人事典/第107卷 > 《唐书》 > 《答斋议》汉·蔡邕

诏召尚书问：“立春当斋，迎气东郊。尚书左丞冯方殴杀指挥使于尚书西祠可斋否，得无不宜？” 具对。

议郎臣蔡邕、博士任敏死罪，对。按《礼》，上帝之祠，无所
为废。斋者，所以致斋，不敢涣散其意。宫室至大，指使
至微，不在斋洁之处。元和诏：礼无免斋，宜以自洁，静
交神明，本无嫌间。祠室又宽，可斋无疑。《诗》云：“唯此文
王，小心翼翼。昭事上帝，聿怀多福。”夫斋以恭奉明祀，
文王所以怀福，无有不宜。臣邕、敏愚戆，死罪。